डीडवाना में रुकमणि विवाह की झांकी सजाई
डीडवाना| झालरियामठ बड़ा स्थान मेंं चल रहे सात दिवसीय ब्रह्मोत्सव के तहत सोमवार को भगवान जानकीवल्लभ नगर भ्रमण के लिए निकले। इस मौके पर भगवान जानकीवल्लभ का विशेष शृंगार किया गया। स्वामी घनश्यामाचार्य महाराज के सान्निध्य एवं युवराज स्वामी भूदेवाचार्य महाराज के निर्देशन में चल रहे ब्रह्मोत्सव के तहत भगवान जानकीवल्लभ को मंगलगिरी वाहन पर विराजित कर दोपहर 3 बजे नगर भ्रमण कराया गया। इस दौरान सवारी का जगह-जगह भक्तों द्वारा स्वागत किया गया। भक्तों ने जगह-जगह पूजा-अर्चना कर सुख-समृद्धि की कामनाएं की। इस मौके पर विद्यार्थियों द्वारा स्त्रोत पाठ भी किए गए। सवारी के दौरान गायक कलाकार कृष्णबिहारी व्यास, राजेंद्र पसारी, महेंद्र पुरोहित सहित अन्य कलाकारों द्वारा एक से बढ़कर एक भजनों की प्रस्तुतियां देकर माहौल को भक्तिमय बना दिया गया। सवारी नागौरी गेट, गणेश मंदिर, अशोक पार्क, नगरपालिका से होते हुए गोपाल गौशाला पहुंची। इस दौरान सवारी का जगह-जगह स्वागत कर आरती की गई। गौशाला में कलाकारों द्वारा भजनों की प्रस्तुतियां दी गई। इस मौके पर स्वामी घनश्यामाचार्य जी महाराज ने कहा कि भगवान के भक्तिमय कार्यक्रमों में भाग्यशाली व्यक्ति ही सकते है। भगवान सदैव भक्तों की पुकार सुनते है मगर भक्त की पुकार भी सच्चे मन करुणामय होनी चाहिए।
परकाललीला आज : मंदिरव्यवस्थापक श्यामसुंदर जोशी ने बताया कि मंगलवार को भगवान जानकीवल्लभ मोहिनी स्वरूप में विराजकर 9.30 बजे भक्तों को अमृत बांटेंगे और मंदिर से सवारी बांगड़ जी का नोहरा जाएगी। यहां पर गोष्ठी प्रसाद का आयोजन होगा। दिन में 8:30 बजे मंदिर में जल विहार होगा।रात्रि में घोड़े की सवारी के साथ परकाल लीला का आयोजन होगा।
मीण्डा|कस्बेसहित आस-पास के गांवों शहरों से फाल्गुन माह में बाबा श्याम के दर्शनों के लिए श्रद्धालुओं की कतारें लगी हुई है। बड़ी संख्या में श्रद्धालु पदयात्री जत्थे के रूप में खाटूश्यामजी जाते नजर रहे है। शिवनगर किशनगढ़ से दो मार्च को खाटूधाम के लिए पदयात्रा रवाना हुई। पदयात्रियों का स्वागत किया। भैंसलाना से प्रथम पदयात्रा मुख्य बाजार से होती हुई किशनगढ़ रेनवाल के लिए रवाना हुई।
डीडवाना. नगर भ्रमण के लिए निकलती हुई भगवान जानकीवल्लभ की सवारी।
डीडवाना. गाढ़ा धाम में भागवत कथा के दौरान मौजूद श्रद्धालु।
bho_Deva hin_Deva hin_Deva hin_Deva awa_Deva bho_Deva